Koning Goodwill Zwelithini se seun sterfKoning Goodwill Zwelinthini. Foto: DoC Prins Butho, koning Goodwill Zwelithini se seun, is Donderdag in die ouderdom van 40 jaar oorlede ná ŉ lang siekte. Die Koning Shakadag-viering wat vir Sondag geskeduleer was, is gevolglik uitgestel. Butho is die seun van die koning en sy tweede vrou, koningin Buhle kaMathe. Mangosothu Buthelezi, leier van die Inkatha Freedom Party (IFP), het mense gemaan om die gesin “in hul gebede te hou terwyl hulle deur die dal van verlies loop”. Butho se begrafnis sal Vrydag by die Dlamahlahla-paleis plaasvind en hy sal dan in die koninklike begraafplaas by Mahashini ter aarde bestel word. Willies Mchuni, premier van KwaZulu-Natal, het namens die regering en mense van KwaZulu-Natal medelye aan die gesin betuig. Zwelithini (70) het verskeie vroue en het glo 28 kinders.